Hjunesj Abasava

Hjunesj Abasava (belarusisk: Гюнэш Абасава, russisk: Гюнешь Абасова, aserbajdsjansk: Günəş Əbəsova, tyrkisk: Güneş Abasova), med artistnavnet Gunesh (født 2. september 1979 i Brest, Belarus), er en belarusisk sanger og låtskriver med aserisk herkomst. 

Abasava startet sin musikalske karriere i 2000. Mellom 2005 og 2018 deltok hun seks ganger i EuroFest, som er Belarus’ nasjonale utvelgelse til Eurovision Song Contest. I 2005 med «Call My Name», i 2006 med «Connect the Hearts», i 2008 med «I Can't Live Without You», i 2009 med «Fantastic Girl», i 2012 med «And Morning Will Come» og i 2018 med «I Won't Cry». I 2013 representerte hun Belarus i Tyrkvisjonens sangkonkurranse med «Son hatıralar...» som kom på andreplass i finalen.Eurovoix 11. november 2013: Belarus: Gunesh To Sing "Son hatiralar...". Besøkt 17. desember 2013. Turkvision.info: Turkvision 2013 Final Results. Besøkt 15. mars 2017 (arkivert side).  Hun har senere skrevet flere bidrag til konkurransen som har blitt fremført av andre artister.

I 2014 giftet Hjunesj Abasava seg i Istanbul med den tyrkiske fotballspilleren Gökhan Cingöz.Novosti Belarus.  К каждому конкурсу готовлюсь, словно спортсменка на Олимпийские игры. Besøkt 5. juli 2016 (arkivert side).  Paret har siden vært bosatt i Minsk.

 Diskografi 
 Album 
 2006: Dotj Vostoka (Gjunesj) (Дочь Востока (Гюнешь))
 2008: Habibi (Хабиби)

 Singler 
 2017: «Heartbroken Woman»
 2018: «I Won't Cry»
 2018: «My vziali odnu vysotu» (Мы взяли одну высоту)
 2018: «Marsjrutami na Vostok» (Маршрутами на Восток)
 2019: «Padajem v sneg» (Падаем в снег)
 2019: «Razbitomu serdtsu» (Разбитому сердцу)
 2020: «Beregi mojo serdtse» (Береги моё сердце'')

 Referanser 

 Eksterne lenker 


Kategori:Belarusiske musikere
Kategori:Deltakere i Tyrkvisjonens sangkonkurranse
Kategori:Personer fra Baranavitsjy rajon